लाॅयंस क्लब ब्यावर ने मनाई 50वीं सालगिरह
ब्यावर| लायंसक्लब ब्यावर द्वारा शनिवार को अपने स्वर्णिम 50 साल का जश्न मनाया। क्लब अध्यक्ष प्रदीप राठी के सानिध्य में आयोजित कार्यक्रम के मुख्य अतिथि पूर्व अंतर्राष्टीय निदेशक मुंबई के मनवानी थे, और प्रांतपाल अरविंद चतर, पूर्व प्रांतपाल बीवी माहेश्वरी, प्रांत के प्रथम उपप्रांतपाल सतीश बंसल, द्वितीय उपप्रांतपाल डॉ. डीएस चौधरी, लायंस क्लब ब्यावर के दो चार्टर सदस्य केसी सोगानी तथा एमडी राठी कार्यक्रम में विशिष्ठ अतिथि के रूप में मौजूद थे। इस क्लब की स्थापना 1966 में बीडी राठी के नेतृत्व में हुई। क्लब ने प्रांत को सात रीजन चेयरमेन दिए। क्लब सचिव वैद्य राजेंद्र शर्मा ने बताया कि शनिवार को आयोजित कार्यक्रम के दौरान तीन नए सदस्यों ने क्लब की सदस्यता ली।
hne_Deva hin_Deva